ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-0861/01

υποβολή: Christopher Huhne (ELDR) προς την Επιτροπή

(22 Μαρτίου 2001)

Θέμα: Εκτελεστικές επιτροπές

Μπορεί η Επιτροπή να παράσχει κατάλογο όλων των εκτελεστικών επιτροπών της ΕΕ, που έχουν συσταθεί βάσει του Άρθρου 202, καθώς τις αρμοδιότητές τους (και τη νομοθεσία στην οποία βασίζεται η εντολή τους), τη συχνότητα των συνεδριάσεών τους, τα ονόματα των μελών, το βαθμό διαθεσιμότητας των εγγράφων και των πρακτικών τους, και να αναφέρει αν οι συνεδριάσεις τους είναι ανοικτές για το κοινό;

Απάντηση του κ. Prodi εξ ονόματος της Επιτροπής

(24 Απριλίου 2001)

Το Αξιότιμο Μέλος του Ευρωπαϊκού Κοινοβουλίου θα βρει το μεγαλύτερο μέρος των πληροφοριών που ζήτησε στον κατάλογο των επιτροπών που είναι επιφορτισμένες να συνδράμουν την Επιτροπή στην άσκηση των

εκτελεστικών της αρμοδιοτήτων(1). Η συχνότητα των συνεδριάσεων ποικίλλει ανάλογα με τις επιτροπές και εξαρτάται από την ανάγκη να ληφθούν εκτελεστικά μέτρα" είναι αδύνατο να παρασχεθούν αξιόπιστες σχετικές πληροφορίες. Όμως, οι πληροφορίες αυτές θα είναι μερικώς διαθέσιμες για το έτος 2000 στην ετήσια έκθεση που θα παρουσιάσει η Επιτροπή τον Ιούνιο του 2001, σύμφωνα με την απόφαση του Συμβουλίου 468/1999, της 28ης Ιουνίου 1999, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή(2). Τα άτομα που συμμετέχουν στις συνεδριάσεις έχουν οριστεί από τα κράτη μέλη, μερικές φορές για ορισμένο χρονικό διάστημα, μερικές φορές βάσει τωνποθέσεων για συζήτηση" συνεπώς, ένας λεπτομερής και πλήρης κατάλογος των ονομάτων των συμμετεχόντων δεν είναι δυνατόν να χορηγηθεί. Η διάθεση των εγγράφων των επιτροπών ρυθμίζεται από το άρθρο 7 της προαναφερθείσας απόφασης, σε συμφωνία μεταξύ του Ευρωπαϊκού Κοινοβουλίου και της Επιτροπής κατ' εφαρμογή της προαναφερθείσας απόφασης και, για τα έγγραφα που δεν αναφέρονται σάυτά τα δύο έγγραφα, από την συμφωνία πλαίσιο μεταξύ των δύο θεσμικών οργάνων. Οι συνεδριάσεις δεν είναι ανοικτές για το κοινό.

(1) ΕΕ C 225 της 8.8.2000.

(2) ΕΕ L 184 της 17.7.1999.
ΓΡΑΠΤΗ ΕΡΩΤΗΣΗ E-0316/01

υποβολή: Andrew Duff (ELDR) προς την Επιτροπή

(13 Φεβρουαρίου 2001)

Θέμα: Η ενιαία αγορά

Μερικοί από τους ψηφοφόρους μου αντιμετώπισαν προβλήματα κατά τη χρησιμοποίηση καρτών πληρωμής εκτός ΗΒ, επειδή απ' ότι φαίνεται χρησιμοποιούνται στην ΕΕ διαφορετικά συστήματα.

Είναι ικανοποιημένη η Επιτροπή με τις προδιαγραφές πουπάρχουν για τις ηλεκτρονικές κάρτες πληρωμής; Υπάρχουν διαφορετικά συστήματα εντός της ΕΕ; Πιστεύει η Επιτροπή ότι αυτά τα διαφορετικά συστήματα είναι πράγματι συμβατά μεταξύ τους;

Απάντηση του κ. Bolkestein εξ ονόματος της Επιτροπής

(30 Μαρτίου 2001)

Σε κάθε κράτος μέλοςπάρχει σε χρήση μια ποικιλία από πιστωτικές κάρτες. Ο κλάδος πληρωμών ανταποκρίθηκε στις ανάγκες της αγοράς με διάφορους τρόπους. Μερικές πιστωτικές κάρτες χρησιμοποιούνται μόνο σε εθνικά πλαίσια, άλλες διεθνώς.

Σε ό,τι αφορά τις κάρτες που προορίζονται για διεθνή χρήση (δηλαδή MasterCard, Eurocard, Visa, Amex, Diners ) είναι γενικά αποδεκτές εκεί όπου εμφανίζεται η ετικέτα τους. Το κατά πόσον είναι αποδεκτές αυτές οι κάρτες εναπόκειται στον έμπορο ή στην εμπορική τράπεζα. Παρόλο που μερικές από τις διεθνείς κάρτες είναι ευρέως αποδεκτές, δενπάρχει σχετικήποχρέωση αποδοχής τους.

Η Επιτροπή γνωρίζει την ύπαρξη διαφόρων συστημάτων ηλεκτρονικών πιστωτικών καρτών και έχουν αναληφθεί πρωτοβουλίες για τη βελτίωση της κατάστασης. Στόχος είναι η επίτευξη ενός κατάλληλου επιπέδου λειτουργικότητας μεταξύ των διαφόρων συστημάτων ηλεκτρονικών πληρωμών.

Επισημαίνεται ότι η τυποποίηση αποτελεί εθελοντικό αντικείμενο που διέπεται από την αγορά. Συνεπώς, η χρήση κοινών προτύπων και προδιαγραφών εξαρτάται κατά μεγάλο βαθμό από τη βούληση των διαφόρων φορέων της αγοράς να συνεργαστούν σε αυτό το χώρο.

Η Επιτροπή προωθεί τη λειτουργικότητα των διαφόρων συστημάτων πληρωμής με διαφόρους τρόπους:

- μέσω στήριξης πρωτοβουλιών τυποποίησης ή παρομοίων (eEurope smart card charter),

- χρηματοδοτώντας σχέδια έρευνας, π.χ. διασυνοριακό ηλεκτρονικό πορτοφόλι,

- προτρέποντας το πιστωτικό σύστημα να αναπτύξει ένα χώρο απλής πληρωμής (Ανακοίνωση σχετικά με τις πληρωμές μικρών ποσών στην εσωτερική αγορά(1)).

(1) COM(2000)36 τελικό.
ΓΡΑΠΤΗ ΕΡΩΤΗΣΗ P-1260/01

υποβολή: Francesco Turchi (UEN) προς την Επιτροπή

(19 Απριλίου 2001)

Θέμα: Απόφαση 2001/208/ΕΚ της 14.3.2001 περί μέτρων κατά του αφθώδους πυρετού στη Γαλλία

Λαμβάνονταςπόψη ότι:

- η ιταλική έκδοση του κειμένου της οδηγίας 2001/208/ΕΚ(1) προβλέπει ότι το εμπορικό έγγραφο του κοινοτικού κανονισμού για τις ενδοκοινοτικές συναλλαγές πρέπει να είναι θεωρημένο και να επισυνάπτεται αντίγραφο του επισήμου πιστοποιητικού δια του οποίου βεβαιούται ότι η διαδικασία παραγωγής έχει επαληθευθεί και διαπιστωθεί ως η προσήκουσα·

- από την κατά λέξη ερμηνεία συνάγεται ότι χρειάζεται μία θεώρηση στο εμπορικό έγγραφο και ένα ακόμη κτηνιατρικό πιστοποιητικό δια του οποίου βεβαιούται ότι η διαδικασία παραγωγής έχει επαληθευθεί και διαπιστωθεί ως η προσήκουσα, η δε διάρκεια ισχύος του τελευταίου αυτού πιστοποιητικού είναι 30 ημέρες·

- από την κατά λέξη μετάφραση του γαλλικού και του αγγλικού κειμένου φαίνεται ότι το εμπορικό έγγραφο που προβλέπουν οι κοινοτικοί κανονισμοί για τις ενδοκοινοτικές συναλλαγές, αρκεί να είναι επικυρωμένο με συνημμένο επίσημο πιστοποιητικό δια του οποίου βεβαιούται ότι η διαδικασία παραγωγής έχει επαληθευθεί και διαπιστωθεί ως η προσήκουσα·

- βάσει του ιταλικού κειμένου κάθε παρτίδα εμπορεύματος πρέπει να θεωρείται από έναν δημόσιο λειτουργόπεύθυνο για τον έλεγχο, ενώ ο πωλητής π.χ. γαλλικού δέρματος, εφαρμόζοντας τον κανονισμό που του προκύπτει, περιορίζεται να προσκομίσει συνημμένο στο εμπορικό έγγραφο το αντίγραφο ενός πιστοποιητικού που ένας επίσημος κτηνίατρος χορηγεί άπαξ σε 30 ημέρες·

- η διαφορά είναι σημαντική ως προς την τήρηση των κανόνων και την ταχύτητα εκτέλεσης των κανονισμών.

Ερωτάται η Επιτροπή:

- ποιά γλωσσική έκδοση ισχύει;

- τί προτίθεται να πράξει για την αντιμετώπιση του προβλήματος και πότε;

- δεν διαβλέπει στη συγκεκριμένη περίπτωση μία κατάσταση που θα μπορούσε να οδηγήσει στην παραβίαση των κανόνων πάνω στους οποίους βασίζεται η πολιτική του ανταγωνισμού και της ενιαίας αγοράς;

(1) ΕΕ L 73 της 15.3.2001, σελ. 38.

Απάντηση του κ. Byrne εξ ονόματος της Επιτροπής

(18 Ιουνίου 2001)

Όπως και ο αξιότιμος βουλευτής, η Επιτροπή διαπίστωσε ότι πράγματι η ιταλική έκδοση του άρθρου 9 της απόφασης της Επιτροπής 2001/208/ΕΚ της 14ης Μαρτίου 2001 σχετικά με ορισμένα μέτρα προστασίας από τον αφθώδη πυρετό στη Γαλλία διαφέρει από τις άλλες γλωσσικές εκδόσεις που δημοσιεύθηκαν στην Επίσημη Εφημερίδα των Ευρωπαϊκών Κοινοτήτων. Αντίθετα με ό,τι αναφέρει ο αξιότιμος βουλευτής στην ερώτησή του, η ιταλική έκδοση της προαναφερόμενης απόφασης δεν απαιτεί έλεγχος της παρτίδας από τον αρμόδιο επίσημο κτηνίατρο αλλά μόνο η σφραγίδα του στο εμπορικό έγγραφο.

Ο κοινοτικός νομοθέτης δεν επιδιώκει να επιβάλει ειδική θεώρηση του εγγράφου που συνοδεύει τα προϊόντα στα οποία εφαρμόζεται το άρθρο 9.

Η Επιτροπή εκφράζει τη λύπη της για το σφάλμα στην ιταλική έκδοση. Εκτιμά ωστόσο ότι η δημοσίευση διορθωτικού στην Επίσημη Εφημερίδα δεν θα χρησιμεύσει σε τίποτε, εφόσον οι διατάξεις της απόφασης 2001/208/ΕΚ όπως τροποποιήθηκαν κυρίως από την απόφαση 2001/250/ΕΚ της Επιτροπής της 29ης Μαρτίου 2001(1) δεν εφαρμόζονται πλέον από τις 12 Απριλίου 2001.

(1) ΕΕ L 90 της 30.3.2001.
ΓΡΑΠΤΗ ΕΡΩΤΗΣΗ E-1752/01

υποβολή: Isidoro Snchez Garca (ELDR) προς την Επιτροπή

(15 Ιουνίου 2001)

Θέμα: Ματαίωση της Λευκής Βίβλου για τις Πολιτικές Νεότητας της Ευρωπαϊκής Ένωσης

Το Συμβούλιο Νεότητας της Ισπανίας κατήγγειλε τη ματαίωση μιας από τις σημαντικότερες εργασίες που δρομολόγησε η Επιτροπή σε σχέση με τους νέους: τη Λευκή Βίβλο για τις Πολιτικές νεότητας της Ευρωπαϊκής Ένωσης. Σύμφωνα με την καταγγελία, η Ευρωπαϊκή Επιτροπή αποφάσισε να ματαιώσει το σχέδιο, μετά από δύο χρόνια εντατικής δουλειάς με χιλιάδες νέους, ειδικούς, ερευνητές και κυβερνήσεις της ΕΕ.

Το σχέδιο ανταποκρινόταν στις διεκδικήσεις των ευρωπαϊκών οργανώσεων νεολαίας και άφηνε να διαφανεί η δυνατότητας οργανικής ένταξης των πολιτικών νεότητας στο κοινοτικό πλαίσιο.

Λαμβάνονταςπόψη τις προσδοκίες που δημιούργησε και την αρχική ημερομηνίαποβολής του το Νοέμβριο του 2001, ποιοι ήταν οι λόγοι που οδήγησαν στη ματαίωση του σχεδίου αυτού;

Προτίθεται η Επιτροπή να συνεχίσει τις εργασίες προετοιμασίας της Λευκής Βίβλου για τις Πολιτικές Νεότητας της Ευρωπαϊκής Ένωσης και ποια ημερομηνία ορίζει για την περάτωση και την παρουσίαση του έργου αυτού;

Απάντηση της κ. Reding εξ ονόματος της Επιτροπής

(26 Ιουλίου 2001)

Η Επιτροπή θεωρεί ότι η πολιτική συνεργασίας στον τομέα της νεολαίας πρέπει να ενισχυθεί σε ευρωπαϊκό επίπεδο.

Για το λόγο αυτόν, η Επιτροπή, μετά από πρωτοβουλία του μέλους της που είναι αρμόδιο για την εκπαίδευση και τον πολιτισμό, ξεκίνησε την προετοιμασία λευκής βίβλου γι'αυτό το θέμα.

Η Επιτροπή θέλησε να διεξαχθεί μια χωρίς προηγούμενο διαβούλευση πριν από τη λευκή βίβλο. Επομένως, έχει επίγνωση των προσδοκιών των νέων και των ευθυνών που αυτές δημιουργούν για την Ένωση, αλλά επίσης και προπαντός για τα κράτη μέλη.

Με τηνποστήριξη των νέων και των κρατών μελών, η Επιτροπή συνεχίζει την προετοιμασία της λευκής βίβλου, η οποία αναμένεται να δημοσιευθεί πριν από το τέλος του έτους.
ΓΡΑΠΤΗ ΕΡΩΤΗΣΗ E-0324/01

υποβολή: Dagmar Roth-Behrendt (PSE) προς την Επιτροπή

(13 Φεβρουαρίου 2001)

Θέμα: Ενημέρωση όσον αφορά το ύψος των κοινοτικών πόρων ενίσχυσης που διατέθηκαν τα έτη 1999 και 2000 στο Βερολίνο

Μέσω ποιων προγραμμάτων και Ταμείων και σε ποιο ύψος διατέθηκαν τα έτη 1999 και 2000 (ξεχωριστοί αριθμοί) πόροι της Κοινότητας στο Βερολίνο;

1. Από το Ευρωπαϊκό Ταμείο Περιφερειακής Ανάπτυξης (ΕΤΠΑ)

2. Από το Ευρωπαϊκό Γεωργικό Ταμείο Προσανατολισμού και Εγγυήσεων Τμήμα Προσανατολισμού και Εγγυήσεων (ΕΓΤΠΕ)

3. Από το Ευρωπαϊκό Κοινωνικό Ταμείο (ΕΚΤ)

4. Από τα ερευνητικά προγράμματα της Κοινότητας

5. Από τα προγράμματα της Κοινότητας στον τομέα της ενέργειας

6. Από τα προγράμματα της Κοινότητας στον τομέα του περιβάλλοντος

7. Από τα προγράμματα της Κοινότητας στον τομέα των μεταφορών

8. Από τα προγράμματα της Κοινότητας στον τομέα της παιδείας και της νεότητας

9. Από τα προγράμματα της Κοινότητας στον τομέα τηςγείας

10. Από τα προγράμματα της Κοινότητας στον κοινωνικό τομέα

11. Από τα προγράμματα της Κοινότητας για τις ΜΚΟ

12. Από τα πολιτιστικά προγράμματα

13. Από τα προγράμματα στο πλαίσιο της συνεργασίας με τρίτες χώρες (MOEL, GUS)

14. Από τα προγράμματα εταιρικής σχέσης μεταξύ πόλεων

15. Από άλλα προγράμματα της Κοινότητας;

Πώς αξιολογεί η ΕΕ την επιτυχία αυτών των μέτρων;

Συμπληρωματική απάντηση του κ. Prodi εξ ονόματος της Επιτροπής

(10 Ιουλίου 2001)

Σε συμπλήρωμα της απάντησής της στις 23 Μαρτίου 2001(1), η Επιτροπή διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Οργάνου αυτού τις πληροφορίες που της ζητήθηκαν.

(1) ΕΕ C 174 E της 19.6.2001, σελ. 259.
ΓΡΑΠΤΗ ΕΡΩΤΗΣΗ E-0328/01

υποβολή: Alexandros Alavanos (GUE/NGL) προς την Επιτροπή

(13 Φεβρουαρίου 2001)

Θέμα: Λαθρεμπόριο τσιγάρων

Πληροφορίες επιμένουν ότι στη παράνομη διακίνηση τσιγάρων στην Ε.Ε εμπλέκονται και νόμιμες ευρωπαϊκές επιχειρήσεις παραγωγής, αποθήκευσης και διακίνησης τσιγάρων. Η Επιτροπή ήδη έχει προσφύγει κατά 2 μεγάλων αμερικανικών επιχειρήσεων για το θέμα αυτό.

Δεδομένου ότι στις χώρες της Ευρωπαϊκής Ένωσης διατίθενται και τσιγάρα ευρωπαϊκών βιομηχανιών:

1. Διαθέτει η Επιτροπή στοιχεία για την εμπλοκή νόμιμων ευρωπαϊκών επιχειρήσεων στην παράνομη διακίνηση τσιγάρων; Προτίθεται να στραφεί και εναντίον τους σε περίπτωση που τα στοιχεία επαρκούν για την στήριξη κατηγοριών;

2. Ποιά από αυτά τα στοιχεία είναι διαθέσιμα και μπορούν να μας γνωστοποιηθούν;

Απάντηση της κας Schreyer εξ ονόματος της Επιτροπής

(23 Απριλίου 2001)

Η Ευρωπαϊκή Υπηρεσία για την Καταπολέμηση της Απάτης (OLAF) παρακολουθεί όλες τις πτυχές της λαθρεμπορίας τσιγάρων στην Κοινότητα που επηρεάζουν τα οικονομικά συμφέροντά της. Στο πλαίσιο αυτό, η ομάδα εργασίας τσιγάρα συνεργάζεται στενά με τις αρμόδιες αρχές των κρατών μελών και ορισμένων τρίτων χωρών προκειμένου να εντοπίσει τα πρόσωπα και τις οργανώσεις πίσω από τις δραστηριότητες αυτές.

Ειδικότερα, όταν τα τσιγάρα παράγονται στην Κοινότητα, εξάγονται σε τρίτες χώρες και στη συνέχεια επανεισάγονται παράνομα στην Κοινότητα,πάρχει κοινοτική αρμοδιότητα για τη διεξαγωγή της έρευνας, ακόμη και αν οι έρευνες στον τομέα των τσιγάρων που παράγονται στην Κοινότητα και στη συνέχεια διατίθενται χωρίς την καταβολή των φόρων και τελών που οφείλονται στην Κοινότητα, εμπίπτουν γενικότερα στην αρμοδιότητα των κρατών μελών.

Οι έρευνες στον τομέα αυτό συνεχίζονται. Συνεπώς, δεν είναι σκόπιμο να παρασχεθούν περαιτέρω λεπτομέρειες.
ΓΡΑΠΤΗ ΕΡΩΤΗΣΗ P-1954/01

υποβολή: Gianni Vattimo (PSE) προς την Επιτροπή

(26 Ιουνίου 2001)

Θέμα: Παραβίαση της αρχής της ισότητας πρόσβασης στο Όρος Άθως

Από τον 11ο αιώνα ισχύει η απαγόρευση εισόδου των γυναικών στο Όρος Άθως και το μοναστήρι του. Ο νόμος αριθ. 2623 του 1953 νομιμοποιεί την απαγόρευση προβλέποντας κυρώσεις σε περίπτωση παράβασης.

Αν και το Όρος Άθως στο σύνολό του έχει κηρυχθεί από την Unesco κληρονομιά της ανθρωπότητας, το άβατο εξακολουθεί να ισχύει έστω και αν τα αγαθά πολιτιστικού ενδιαφέροντος πρέπει να τίθενται στη διάθεση της κοινωνίας. Στην Ευρωπαϊκή Ένωσηφίσταται σήμερα μία νομοθεσία για την καταπολέμηση των διακρίσεων λόγω φύλου, περιλαμβανομένου του προσφάτου προγράμματος δράσης για την καταπολέμηση των διακρίσεων.

Δεν θεωρεί η Επιτροπή ότι η προαναφερθείσα απαγόρευση παραβιάζει τα ατομικά δικαιώματα των γυναικών και έρχεται σε αντίθεση με την κοινοτική νομοθεσία; Προβλέπονται στο μέλλον κάποια μέτρα προκειμένου να διορθωθεί η κατάσταση αυτή, λαμβάνονταςπόψη ότι το Όρος Άθως λαμβάνει κοινοτικούς πόρους για τη διατήρησή του;

Απάντηση του κ. Vitorino εξ ονόματος της Επιτροπής

(12 Ιουλίου 2001)

Το Αξιότιμο Μέλος του Κοινοβουλίου παρακαλείται να ανατρέξει στην απάντηση της Επιτροπής στη γραπτή ερώτηση E-1055/01 του κ. Ford(1).

(1) βλέπε σελίδα 194.
ΓΡΑΠΤΗ ΕΡΩΤΗΣΗ E-0780/01

υποβολή: Bart Staes (Verts/ALE) προς το Συμβούλιο

(15 Μαρτίου 2001)

Θέμα: Κυβερνητικοί συνασπισμοί με κόμματα της άκρας δεξιάς

Σε περίπτωση που εκλεγεί πρωθυπουργός της Ιταλίας ο ηγέτης της Forza Italia και μέλος της ομάδας ΕΛΚ του Ευρωπαϊκού Κοινοβουλίου Silvio Berlusconi, θα φανεί εάν η Ευρωπαϊκή Ένωση τηρεί συνεπή στάση έναντι των κρατών μελών ή εάν κινδυνεύει να μετρά με δύο μέτρα και σταθμά. Έχει αρχίσει να διαφαίνεται σαφώς ότι άλλοι κανόνες ισχύουν για τα μεγάλα κράτη μέλη και άλλοι για τα μικρά Οι επόμενοι μήνες θα δείξουν εάν αληθεύει αυτό ή όχι.

Η Forza Italia δεν μπορεί να λάβει την εξουσία παρά μόνο μέσω συνασπισμού με δύο κόμματα τα οποία έχουν κοινά στοιχεία με το αυστριακό FP του Jrg Haider. Ο κυριότερος σύμμαχος του Berlusconi, που θα εκλεγεί κατά πάσα πιθανότητα αντιπρόεδρος της κυβέρνησης, θα είναι ο Gianfranco Fini, της Alleanza Nazionale, ο οποίος έστησε το κόμμα του πάνω στα ερείπια του παλιού φασιστικού κινήματος. Παρότι η Alleanza Nazionale έχει καταβάλει μεγάλες προσπάθειες για να αποστασιοποιηθεί από το εξτρεμιστικό της παρελθόν, το κόμμα αυτό εξακολουθεί να μην απαρνείται την κληρονομιά της μουσσολινικής εποχής. Η ομοιότητα με τις ναζιστικές τάσεις του Jrg Haider είναι καταπληκτική.

Έτσι, σε λίγο η Ευρώπη θα έχει να αντιμετωπίσει ένα πολιτικό δίλημμα: είναι διατεθειμένη η Ευρώπη να εφαρμόσει τα ίδια κριτήρια στα μεγάλα και τα μεσαίου μεγάθους κράτη μέλη; Πέρισυ, το αυτριακό FP δημιούργησε συνασπισμό με τους συντηρητικούς του VP. Η άνοδος στην εξουσία ενός λαϊκίστικου κόμματος με ξενόφοβη φήμη, σε κράτος μέλος της Ευρωπαϊκής Ένωσης, προκάλεσε ταραχή σταπόλοιπα δεκατέσσερα κράτη μέλη, με αποτέλεσμα να επιβληθούν στην Αυστρία πολιτικές κυρώσεις, συγκεκριμένα άρση των διμερών διπλωματικών επαφών.

Είναι διατεθειμένο το Συμβούλιο να εφαρμόσει τα ίδια κριτήρια σε περίπτωση που στην Ιταλία, μετά από τις επόμενες εκλογές, συμμετάσχει στην κυβέρνηση ένα κόμμα της άκρας δεξιάς, ήτοι η Alleanza Nazionale, κατ'αναλογία με τα μέτρα που ελήφθησαν μετά από το συνασπισμό VP-FP στην Αυστρία; Εάν όχι, για ποιο λόγο το Συμβούλιο κάνει διάκριση μεταξύ ενός κυβερνητικού συνασπισμού με κόμμα της άκρας δεξιάς στην Αυστρία (FP) αφενός, και στην Ιταλία (Alleanza Nazionale) αφετέρου;

Κοινή απάντηση στις γραπτές ερωτήσεις E-0780/01 και 0-0819/01

(13 Ιουλίου 2001)

Το Συμβούλιοπενθυμίζει στον Αξιότιμο κ. Βουλευτή ότι τα μέτρα έναντι της Αυστρίας στα οποία αναφέρεται αποφασίστηκαν από τις κυβερνήσεις 14 κρατών μελών και όχι από το Συμβούλιο.
ΓΡΑΠΤΗ ΕΡΩΤΗΣΗ P-0822/01

υποβολή: Stavros Xarchakos (PPE-DE) προς την Επιτροπή

(13 Μαρτίου 2001)

Θέμα: Καταστροφή πολιτιστικών θησαυρών στο Αφγανιστάν

Η κυβέρνηση των Ταλιμπάν, στο Αφγανιστάν, ανακοίνωσε πρόσφατα την εγκληματική απόφασή της να καταστρέψει πλήθος μη μουσουλμανικών μνημείων που βρίσκονται στην επικράτεια της χώρας αυτής. Θησαυροί που άντεξαν χιλιάδες χρόνια, όπως μνημεία της ελληνιστικής εποχής και βουδιστικά αγάλματα, άρχισαν ήδη να μετατρέπονται ή θα μετατραπούν σύντομα σε σωρούς από πέτρες, σε μια αναχρονιστική επίδειξη μίσους και περιφρόνησης των θησαυρών της ανθρώπινης δημιουργίας.

Μπορεί να με πληροφορήσει η Ευρωπαϊκή Επιτροπή εάν σκοπεύει να δράσει άμεσα και με ποιο τρόπο ώστε να σταματήσει ακαριαία η καταστροφή αυτή και να περισωθούν όσα μνημεία είναι δυνατόν να γλιτώσουν από την καταστροφική μανία των Ταλιμπάν, πολλά εκ των οποίων αποτελούν σύμβολα της ευρωπαϊκής πολιτιστικής δημιουργίας; Υπάρχουν κονδύλια της Ευρωπαϊκής Επιτροπής για την προστασία της παγκόσμιας πολιτιστικής κληρονομιάς; Πώς τοποθετείται στην ιδέα της δημιουργίας Ειδικού Ταμείου της Ε.Ε. για την εξαγορά πολιτιστικών θησαυρών οι οποίοι απειλούναι με καταστροφή;

Απάντηση του κ. Patten εξ ονόματος της Επιτροπής

(7 Μαΐου 2001)

Παρά τον πρωτοφανή αριθμό των εκκλήσεων που προέρχονταν από κυβερνήσεις, διεθνείς οργανισμούς και θρησκευτικές και πολιτιστικές οργανώσεις από όλο τον κόσμο, ο αρχηγός της οργάνωσης των Taliban στο Αφγανιστάν, Mullah Omar, αρνήθηκε να αναθεωρήσει τη διαταγή του να καταστραφούν τα δύο βουδιστικά αγάλματα στο Βamiyan. Με βάση τις πληροφορίες του τύπου φαίνεται σήμερα ότι τα αγάλματα έχουν καταστραφεί.

Όταν η είδηση από το Αφγανιστάν, σχετικά με το διάταγμα να καταστραφούν τα αγάλματα, έφτασε στον έξω κόσμο, η Ένωση εξέδωσε αμέσως ανακοίνωση στην οποία πίεζε την αρχηγεία των Taliban να μην εφαρμόσει αυτό που ονόμασε βαθιά τραγική απόφαση, η οποία θα στερήσει από το λαό του Αφγανιστάν την πλούσια πολιτιστική κληρονομιά του.

Η τελευταία κοινή θέση της Ένωσης για το Αφγανιστάν, της 22ας Ιανουαρίου 2001,(1) αναφέρει ότι η Ένωση θα πιέσει όλες τις φατρίες να σεβαστούν και να προστατεύσουν την πολιτιστική κληρονομιά του Αφγανιστάν ενώ θα ενθαρρύνει τις δραστηριότητες, στον τομέα αυτόν, της Εκπαιδευτικής, Επιστημονικής και Επιμορφωτικής Οργάνωσης των Ηνωμένων Εθνών (Unesco) και της εταιρείας για τη διατήρηση της πολιτιστικής κληρονομιάς του Αφγανιστάν (SPACH).

Ο προϋπολογισμός της Κοινότητας δεν περιλαμβάνει διάταξη για χρηματοδότηση μέτρων που έχουν στόχο την προστασία της παγκόσμιας πολιτιστικής κληρονομιάς. Προς το παρόν, δενπάρχουν σχέδια της Κοινότητας να δημιουργηθεί ένα ειδικό ταμείο που θα μπορεί να αγοράζει πολιτιστικούς θησαυρούς που απειλούνται από καταστροφή.

(1) ΕΕ L 21 της 23.1.2001.
ΓΡΑΠΤΗ ΕΡΩΤΗΣΗ E-0608/01

υποβολή: Jonas Sjstedt (GUE/NGL) προς την Επιτροπή

(1 Μαρτίου 2001)

Θέμα: Τοπική εποπτεία της προστασίας των ζώων: αρμοδιότητα του κράτους ή των δήμων;

Σε επίσημη κυβερνητική έκθεση (με τίτλο: Βελτίωση της προστασίας των ζώων, SOU 2000: 108), που δημοσιεύθηκε στη Σουηδία το Δεκέμβριο 2000,ποστηρίζεται ότι το σουηδικό πρότυπο, όπου η τοπική εποπτεία της προστασίας των ζώων εκτελείται από τους δήμους, δεν ανταποκρίνεται στις απαιτήσεις που η Ε.Ε. θέτει στην οδηγία 90/425/ΕΟΚ(1). Ο συντάκτης της έκθεσης ισχυρίζεται ότι, δυνάμει των απαιτήσεων της Ε.Ε., τα εν λόγω καθήκοντα δεν πρέπει πλέον να αναλαμβάνονται από τους δήμους, αλλά από το κράτος.

Ο ισχυρισμός ότι το σουηδικό πρότυπο δεν ανταποκρίνεται στις απαιτήσεις της Ε.Ε. αντιμετωπίστηκε με μεγάλη έκπληξη, κυρίως από την πλευρά της σουηδικής συνομοσπονδίας δημοτικών αρχών που αμφισβητεί τα πορίσματα της έκθεσης. Εν τούτοις, εδώ και μερικά χρόνια η σουηδική κυβέρνηση επιδιώκει να αναληφθεί η τοπική εποπτεία από κρατικούς φορείς. Η ίδια η κυβερνητική κοινοβουλευτική ομάδα όμως στράφηκε εναντίον της ιδέας αυτής, με αποτέλεσμα να μην μπορέσει η κυβέρνηση να καταθέσει την πρότασή της. Για το λόγο αυτόπάρχουνποψίες ότι οι πολιτικές φιλοδοξίες της ίδιας της κυβέρνησης είναι εκείνες που ενέπνευσαν τα συμπεράσματα της έκθεσης και όχι η οδηγία της Ε.Ε.

Μπορεί η Επιτροπή να αναφέρει εάν θεωρεί ότι το σουηδικό πρότυπο, στο πλαίσιο του οποίου οι δήμοι είναι αρμόδιοι για την τοπική εποπτεία, αντιβαίνει προς οιαδήποτε ισχύουσα οδηγία της Ε.Ε.;

(1) ΕΕ L 224 της 18.8.1990, σελ. 29.

Απάντηση του κ. Byrne εξ ονόματος της Επιτροπής

(13 Ιουνίου 2001)

Η Ευρωπαϊκή Επιτροπή δεν γνωρίζει την έκθεση την οποία ανέφερε ο κ. βουλευτής.

Το άρθρο 2 της οδηγίας 90/425/ΕΟΚ του Συμβουλίου της 26ης Ιουνίου 1990 σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική τηνλοποίηση της εσωτερικής αγοράς, παρέχει τον εξής ορισμό των αρμόδιων αρχών:

Άρμόδια αρχή: η κεντρική αρχή κράτους μέλους που είναι αρμόδια για τη διενέργεια των κτηνιατρικών ή ζωοτεχνικών ελέγχων ή κάθε αρχή στην οποία η κεντρική αρχή έχει μεταβιβάσει την αρμοδιότητα αυτή.

Η οδηγία δεν προβλέπει ούτε αποκλείει κάποιο συγκεκριμένο πρότυπο οργανισμού για την εφαρμογή της κτηνιατρικής νομοθεσίας στο εσωτερικό των κρατών μελών, καθώς παρέχει τη δυνατότητα στην κεντρική αρχή να μεταβιβάσει την αρμοδιότητά της.

Ωστόσο, πρέπει ναπενθυμίσουμε ότι σύμφωνα με τις γενικές αρχές της κοινοτικής νομοθεσίας τα κράτη μέλη οφείλουν να εξασφαλίσουν την εφαρμογή της κοινοτικής νομοθεσίας στο έδαφός τους. Εφόσον η κοινοτική νομοθεσία δεν περιλαμβάνει κοινούς κανόνες για το σκοπό αυτό, κατά την εφαρμογή της νομοθεσίας οι εθνικές αρχές ενεργούν σύμφωνα με την εθνική τους νομοθεσία. Ωστόσο, ο κανόνας αυτός πρέπει να συμβιβάζεται με την ανάγκη ομοιόμορφης εφαρμογής της κοινοτικής νομοθεσίας(1).

(1) Ευρωπαϊκό Δικαστήριο στηνπόθεση 205-215/82 (Milchkontor), [1983] Συλλογή της Νομολογίας του Δικαστηρίου 2633.